AksaraLLM/aksara-bahasa-daerah-v1 huggingface dataset:
Yeoju (여주시) ya iku sawijining kabupatèn kang dumunung ing provinsi Gyeonggi, Koréa Kidul. Kabupatèn Yeoju ana ing 80 km saka Seoul lan diilini déning Kali Namhan kang diarani Yeogang atau Sungai Yeo ing tlatah iki. Kali Yeo minangka aliran paling wigati ing Yeoju kang minangka mbanyoni lahan pertanian lan minangka jalur transportasi. Kabupatèn Yeoju dihubungkan karo Seoul lumantar Jalan Tol Yeongdong mula nggampangake akses ing wewengkon mau.

Kuburan raja-raja Dinasti Joseon 
Ing sisih kulon laut Yeoju ana Yeongneung, ya iku kuburan Raja Sejong (bertahta 1418-1450) lan Ratu Sohyeon. Komplek makam Raja Sejong dilapisi sesuketan kandel lan diubengi wit-witan pinus. Kuburan liayane kang cedhak karo Yeongneung ya iku kuburan Raja Hyojong kang dadi pamaréntah ing taun 1649-1659.

Kuil Shilleuk 
Shilleuksa utawa Kuil Shilleuk ya iku kuil Buda kang ana ing sisih wétan laut Yeoju. Kuil Shilleuk kira-kira dibbangun déning Wonhyo, biksu Silla ing mangsa pamaréntahan Raja Jinpyeong (579-632). Kuil iki dikenal amarga duwé sesawangan éndah saka paviliune kang diarani Yeongwollu dianggep unik amarga ana ing pinggir kali, béda karo kuil Buda liyané kang diyasa ing pagunungan lan adoh saka permukiman warga.

Désa marga Min 
Désa Shinjeom ing sisih lor Kuil Shilleuk ya iku kampung utama marga Min ing Koréa. Tokoh-tokoh kang asalé saka marga Min ya iku Ratu Min utawa Maharani Myeongseong lan Min Yeong-hwan. Ratu Min aya iku ratu Koréa kang pungksan ing mangsa Dinasti Joseon kang dipateni déning mata-mata Jepang ing Pura Gyeongbok. Cilikane Ratu Min manggon ing Désa Neunghyeon.

Cathetan suku 

Gyeonggi
Papan plesiran ing Koréa Kidul
Salat Hajat () yaiku salat sunat kang dilakoni umat muslim kang ana ing donya kang tumuju ing wektu duwé hajat utawa duwé angen-angen (gegayuhan) lan pengen dikabulake marang Allah.Salat Hajat dilakoni antarané 2 kanthi 12 rakangat déning salam saben 2 rakangat.Salat Hajat uga bisa dilakoni ing sembarang wektu uga ura bisa dilakoni ing wektu Salat sunat yaiku waktu kang kalarang kanggo salat sunat.

Niat Salat 
Niat salat iki, kaya ta salat-salat liyané, kanthi diucapake déning ati kang tumuju ing siji yaiku krana Allah Ta'ala kanthi pangarep-arep barokah utawa inayah.Niata uga di lafalake kanthi ikhlas lan legawa lan niyat uga dilakoni ing sajeroning ati (batin) ing wektu takbiratul ihram (ngangkat tangan kaloro nganti tekan kuping).
Lafazh niyat salat hajat:

Rujukan 

 Keajaiban Salat Hajat - Membuat Keinginan Menjadi Kenyataan. Ibnu Thahir Qultummedia,Jakarta 2007
 Kumpulan Salat-Salat Sunat, Drs. Moh. Rifa'i, CV Toha Putra, Semarang, 1993
 Tuntunan salat sunnat, Dzikir.org 
 Nursyifa.net,Salat Hajat
 The Power of Salat Hajat. DR. Ahmad Sudiman Abbas, M.A.. Qultummedia. Jakarta. 2008 http://www.qultummedia.com

Salat
Yeot (엿) ya iku jinis permen lan pemanis tradhisional kas Koréa kang biyasa dilapisake ing bahan roti-roti. Yeot kira-kira wis digawé déning masarakat Koréa kawit jaman kuna. Wong Koréa nggunakaké  yeot minangka pemanis lan minangka panganan entheng, lan jajanan kang biyasa diwènèhake simbah kakung lan simbah putri marang putu-putune. Yeot misuwur minangka manisan kang diwènèhake marang pelajar kang mèlu ujian. Ing basa Koréa, ana istilah "kanthil karo ujian", mula pelajar ing Koréa bakal diwènèhi permen yeot kang kanthil supaya padha lulus ujian. Mula nalika mangsa ujian, akèh wong kang dodolan yeot ing dalanan.

Carane gawé 
Nalika gawé, yeot racaké digawé saka beras kang difermentasekake. Carane sega kang wis dimasak, dicampurake karo glepung ragi, digodhog, disaring nganggo saringan. Banyu godhogan asil saringan bakal digodhog manèh kang suwéné sewengi lan ngasilaké sari beras kang legi lan kenthel kang diarani mullyeot (sirup yeot) utawa jocheong. Yèn jocheong dimasak manèh nganti suwé, bakal dadi atos lan mbentuk manisan kang diarani permen.

Jinis 
 Gangnyeot, jinis permen kang wernane abang tuwa.
 Buinnyeot, permen kang wujudé tipis lan dawa.
 Kongnyeot, jinis permen kang diwènèhi wijen lan kacang kedelai.
 Pannyeot, permen kang diwènèhi glepung kacang kedelai.

Cathetan suku 

Hangwa
Roti
Panganan asil fermentasi
Walibi World  iku salah siji papan plesir awujud taman hiburan gedhé dhéwé ing Walanda. Taman iki dumunung ing Biddinghuizen (kotamadya Dronten) ing provinsi Flevoland Walanda. Dhisike diarani taman Six Flags Holland, Walibi Flevo, lan Flevohof.

Jeneng taman Flevohof diwiwiti minangka taman pertanian ing ngendi kawruh perkotaan bisa digawé kanggo pertanian. Nalika bangkrute Flevohof ing awal sangang taun kapungkur, taman iki ganti jeneng Walibi Flevo. Taman iki diakuisisi déning Taman Premier ing taun 1998 lan ing taun 2000 pindhah ing Six Flags Holland. Wiwit taun 2005 digunakaké jeneng kang saiki. Akeh-akèhé atraksi, kalebu roller coaster uga ana liyané ya iku petualangan ing Six Flags lan nalika periode Walibi Flevo. Ing pirang-pirang taun pungkasan taman iku ngupayakake supaya bisa dadi taman kulawarga.

Walibi World duwé pitung roller coaster, uga gedhé dhéwé, paling rikat, lan paling dawa roller coaster ing Benelux the Goliath. Walibi World uga duwé roller coaster kayu lan wahana liyané sasuwéné 5 taun, mula total ana pitung roller coasters, lan punjul 50 atraksi lan pertunjukan.

Cathetan sikil

Pranala njaba 
 Situs Resmi Walibi World
 Roller Coasters Data Base

Uga delengen 
 Walanda

Papan Plesir
Taman
Walanda
Ir. H. Fadel Muhammad Al-Haddar (), Fadel Muhammad iku pulitikus Indonésia kang njabat Mantri Kelautan dan Perikanan ing Kabinet Indonésia Bersatu II wiwit 22 Oktober 2009. Sadurungé njabat dadi mantri, Fadel njabat dadi Gubernur Provinsi Gorontalo wiwit 10 Dhésèmber 2001 nganti 22 Oktober 2009. Nalika pilkada Gorontalo 2006 kang ditindakaké nalika tanggal 26 November 2006, Fadel éntuk swara 81 persèn. Aji swara iku dadi aji kang paling dhuwur ing Indonèsia kanggoné pilkada jinis iki lan kacathet ing rekor MURI sebagai rekor pemilihan gubernur Indonésia kang duwé swara paling akèh.

Nalika 17 Januari 2007 utawa sadina sawisé pencanangan Gerakan Peningkatan Produksi Padi Nasional 2 Juta Ton, Mantri Dalam Negeri Mohammad Ma'ruf nglatik pasangan wakil gubernur kanggo kalamangsa kedua. Prosès pelantikan dilaksananakaké ing wewengkon nasional saka Gedung DPRD, Botu (Gorontalo) lumantar giyaran TVRI.

Fadel sadurungé dadi mantri iku kalebu pengusaha lan pulitikus Indonésia. Fadel uga dadi Ketua DPD I Golkar ing Gorontalo. Sawisé cerai karo bojoné kang sepisanan, Fadel banjur nikah karo wong wadon kang jenengé Hasanah binti Thahir Shahab.

Fadel éntuk gelar insinyur saka Jurusan Teknik Fisika, Institut Teknologi Bandung (ITB) nalika taun 1978. Nalika lagi kuliah ing ITB, Fadel tau éntuk tawaran beasiswa kanggo sinau ing Institut Teknologi California, nanging Fadel banjur nolak beasiswa iku. Fadel tau dadi anggota Menwa ITB. Fadel iku wong kang ngedegaké Ikatan Cendekiawan Muslim Indonésia (ICMI) lan mantan pemimpin Grup Bukaka. Saliyané iku Fadel uga tau dadi salah sijiné wong kang duwé saham ing Bank Intan kang banjur dilikuidasi.

Fadel Mohammad uga tau nggawé filem otobiografiné kang judhulé Fadel Muhammad Mengabdi untuk Indonésia. Peluncuran filem iki ditindakaké ing Taman Ismail Marzuki, Jakarta. Film dokumenter iki caritane ngenani solah bawané nalika njabat dadi gubernur provinsi Gorontalo kang lagi duwé umur sewindu utawa wolung taun.

Cathetan suku 

Arab-Indonésia
Tokoh Golkar
Tokoh ICMI
Mantri Sagara lan Mina Indonésia
Mantri Kabinèt Indonésia Bersatu II
Gubernur Gorontalo
Alumni Institut Teknologi Bandung
Lair 1952
Kerststol iku roti tradhisional saka Walanda kang didhahar nalika Natal, ditawuri karo manisan saka kulit woh, kismis lan gula bubuk. Roti iki ambuné wangi amarga cinampuran karo woh garing kang legit lan kriyuk-kriyuk. Roti saka Jerman iki uga asring didadèkaké bingkisan Natal. Yèn roti kaisi pasta almond iku diarani "stol". Yèn ora, mung roti natal biyasa. Sasuwéné préinan ing sasi Dhésèmber, kerststol bakalan dadi péranganing sarapan utawa brunch lan bisa ditawakaké marang tamu minangka gantiné kué, lan dikancani sacangkir kopi utawa tèh.

Roti iki kagawé saka adhonan roti-ragi karo dicampur woh-wohan kang garing, kismis, kulit lemon lan jeruk, banyu, susu, mentéga, gula, vanili, brendi lan kayu legi. Sok-sok, diwènèhi variasi kang méwah ya iku kanthi nglébokaké kacang kenari kang dicincang, almond, utawa kacang hazel. Jaé bubuk utawa jaé kang diparut, ceri garing lan cranberry, apel, kiwi utawa kapulaga uga bisa ditambahaké ing adhonan roti.

Sawisé adonan roti didhemaké, banjur diisi karo pasta almond (amandelspijs) kang disèlèhaké ing tengahing roti. Adhonan roti iku banjur dilempit ing sandhuwuring pasta almond, madawa lan kanthi lembut dijiwiti supaya bisa. Yèn wis siyap, roti iku banjur diwuri gula adhem sadurungé disajèkaké, dipotong kandel lan diolèsi karo mentéga.

Jinis roti iki uga asring dienggo ing acara Paskah, diarani paasstol utawa paasbrood.

Serba-serbi 
Ing Dresden Kerststol digawé ing ukuran raseksa kang aboté nganti tekan limang ton utawa 4.200 kg. Roti iku digawé dawané nganti tekan punjul 10 kaki. Kanggo masak roti iku, dibutuhaké wektu kira-kira rong dina. Roti iku diarani Stollen. Roti tradhisional iku katon nalika ing acara Natal ing fèstival kang ana ing Dresden, Jerman ing sasi Dhésèmber. Ing Jerman, roti iki diarani Weihnachtsstollen utawa Christstollen.

Cathetan sikil

Pranala njaba 

Panganan
Roti
Walanda
Budaya Walanda
Wiener Staatsoper ya iku salah siji gedhong opera kang tuwa dhéwé lan paling suwé nampilaké pertunjukan opera ing Éropah Tengah. Wiener Staatsoper wis nampilaké punjul 50 pertunjukan opera lan 15 pertunjukkan balèt kang suwéné 300 dina. Wangunan opera hall dibangun wiwit taun 1863 lan rampung ing taun 1869. Ing taun 1945, yasan iki ngalami pengemboman nalika Perang Donya II kang njalari punjul 150.000 kostum entèk bareng karo entèké bangunané. Sawisé 10 taun, yasan iki dibangun lan didésain ulang.

Cathetan sikil 

Opera
Viktoria ya iku personifikasi saka dewi kemenangan. Dhèwèké ya iku penyetaraan saka dewi Nike saka Yunani Kuna, lan ana gegayutan karo Bellona. Dhèwèké diadaptasi saka Sabine (dewi tetanèn Vacuna) lan duwé sawijining kuil ing Palatine Hill. Dewi Vika Pota kadang kala uga diidentifikasike karo Viktoria. Ora padha karo Nike Yunani, Victoria (basa Latin kanggo "kemenangan") ya iku pérangan utama saka masarakat Romawi. Ana sapérangan kuil kang didegake kanggo ngurmati Viktoria. Nalika patung Viktoria diancurake nalika taun 382 déning kaisar Gratianus, nalika iku muga ana kadadéan nesune wong-wong kang ana ing Roma. Viktoria racaké dadi sesembahan saka jenderal kang olèh kamenangan sabalune saka perang. Ora kaya Nike saka Yunani, Viktoria uga misuwur sukses ana ing ulah raga atletik kaya balap kreta perang, Viktoria dadi simbul kemenangan amarga ana kepaten lan kang nentokake sapa kang suses ana ing sadawané perang. Viktoria ana ing dhuwit logam saka bangsa Romawi, perhiasan, arsitèktur, lan kagunan liyané. Viktoria luwih sok katon karo utawa ana ing kreta, kaya ana ing karya kagunan patung pungkasan abad ka-18 kang makili kemenangan ana ing quadriga Gerbang Brandenburg ing Berlin-Jerman.

Cathetan SUKU 

Mitologi Romawi
Romawi Kuna
Dewi personifikasi
Nike (kang duwé teges kamenangan) ya iku dèwi kang digandhèngake karo kamenangan lan keberhasilan. Bangsa Romawi madakake Dewi Nike karo Dewi Victoria. Miturut sapérangan dongèng kang ana, Dèwi Nike disebutaké minangka putri saka Pallas (Titan) lan Stiks (dèwi kali), sadulur putri saka Kratos, Bia lan Zelos. Dèwi Nike lan dulur-duluré kandhung mèlu ngetutaké Zeus nalika ana perang lawan Titan. Nike sok digambarke duwé sayap ana ing lukisan utawa patung. Sapérangan saka déwa-dewi Yunani kuna bisa ngeculake sayap kang ana ing awake. Nike ya iku dewi kakuwatan, kecepatan lan kemenangan ana ing paperangan lan ana ing kompetisi. Nike dadi kanca raket saka dewi Athena (dewi kebijaksanaan). Nike ya iku sawijining dewi kang dadi salah siji figur ana ing koin. Saliyané iku figur Nike uga digunakaké ana ing piala FIFA pisanan kang dikenal karo jeneng piala Jules Rimet. Wiwit taun 1928, figur nike minangka medali Olimpiade mangsa panas, kang digambarke lagi nyekel godhong palem ana ing tangan tengane lan makutha kemenangan ana ing tanagan kiwane.

Cathetan suku 

Yunani
Mitologi Yunani
Kanker ati ya iku kanker kang thukul ing ati. Kanker iku dudu amarga ganasé organ liyané kang nyebar ing ati utawa metastasis ing ati. Tetenger kang paling gampang yèn wong kaserang kanker ati ya iku hepatomegali utawa ati kang ukurané sangsaya gedhé, lara weteng, ikterus, lan gangguan ati liyané. Kajaba iku, awak kang boboté banjur mudhun lan mriang-mriang kang ora ana panyebabé.

Ing wiwitan kanker ati ora duwé tetenger kang trawaca nanging nalika kanker sangsaya gedhé bisa duwé tandha-tandha kaya ta weteng pérangan ndhuwur sisih tengen kang lara, anané bènjolan utawa weteng pérangan tengen ndhuwur krasa abot, weteng kang aboh utawa kembung, ora doyan mangan lan wetengé krasa wareg, kerep kesel, muntah, kulit lan mripat wernané kuning, lan urin kang wernané peteng, mriang.

Panyebab 
Panyebab kanker ati|ati nganti saiki durung bisa diterangaké kanthi pener. Nanging kanker ati primèr (karsinoma hepatoseluler) lumrahé nyerang ati utawa liver kang rusak amarga cacat lair. Kajaba iku alkohol, infèksi kronis kang disebabaké lelara kaya ta hepatitis B an C, hemochromatosis (kakéyan kadar wesi ing ati) lan sirosis. Luwih saka 50% wong kena diagnosa kanker ati primèr, sawisé ngalami sirosis ati. Wong-wong iki banjur kaserang kaanan genetik kang diarani hemochromatosis.

Panyebab kanker primèr liyané ya iku herbisida, aflatoksin (salah sijiné jinis jamur ing tuwuhan gandum lan palawija), lan bahan kimia kaya ta vinil klorida lan arsen. Rokok lan alkohol kang akèh kadaré uga bisa njalari kanker ati.

Cathetan sikil 

Kanker
Hepatologi
Kangker paru iku thukulé sèl kanker kang ngluwihi wates ing sanjeroné jaringan paru.
Patogenesis kanker paru-paru durung bisa dibedhek kanthi bener. Ana uga kang ngarani sel mukosal bronkial kang ngalami owah-owahan metaplastik minangka tanggepan marang paparan kronis saka partikel kang kasedot lan nggawé tatu paru-paru.
Penyakit kanker paru-paru kalebu lelara kanker kang mbebayani lan bisa gawé mati. Kanker paru-paru bisa nyerang wong lanang apadené wong wadon. Yèn kabandingaké karo lelara liyané kaya ta kanker prostat, kanker usus, lan kanker payudara, lelara kanker paru-paru luwih rikat ngalami peningkatan.
Penyakit kanker paru-paru iku lelara amarga sel kang thukul kanti rikat utawa (abnormal) ing jaringan paru kang disebabaké amarga owahing wujud jaringan sell utawa ekspansi saka sel iku dhéwé. Yén dijarke, sel kang thukul kanthi abnormal iki bisa nyebar ing organ liyané kang cedhak karo paru-paru apadené kang adoh saka paru-paru kaya ta balung, ati, utawa utek.

Penyakit kanker paru-paru luwih akèh disebabaké amarga rokok ya iku kurang luwih 87%. Saliyané amarga rokok kanker paru-paru uga disebabaké amarga zat asbes, radiasi, arsen, kromat, nikel, klorometil eter, gas mustard lan pancaran oven arang.

Miturut para peneliti Jerman, asu pelacak bisa minangka ndeteksi kanker paru-paru. Para ilmuwan iki nulis bab iki ing European Respiratory Journal. Saka panemuan iki nuduhaké yèn kirik kang wis dilatih bisa ndeteksi tumor nganti 71 persèn pasien.

Cathetan suku 

Kanker
Tapak dara ya iku perdu taunan kang asalé saka Madagaskar, nanging wit iki wis nyebar ana ing tlatah-tlatah tropika liyané. Jeneng ilmiah saka wit iki ya iku Catharanthus roseus (L.) Don. Ana ing Indonesia wit pekarangan dadi petetan lan duwé jeneng liya kaya sindapor (Sulawesi), kembang tembaga (basa Sunda), lan kembang tapak dårå (basa Jawa). Wong-wong saka Malaysia njenengi wit iki kemunting cina, pokok rumput jalang, pokok kembang sari cina, utawa pokok ros pasisir. Ana ing Nagara Filipina, wit iki dikenal karo jeneng tsitsirika, ana ing Vietnam hoa hai dang, ing Cina chang chun hua, ing Inggris rose periwinkle, lan ana ing Walanda duwé jeneng soldaten bloem.

Dhèskripsi 
Wit iki asalé saka wewengkon wétan tengah. Wit jinis iki bisa urip ana ing dhataran cendhèk nganti tekan dhataran kang dhuwuré 800 mèter ana ing sandhuwuré lumah sagara, nanging wit jinis iki luwih bisa urip ana ing panggon terbuka, lan uga ora nutup kemungkinan bisa uga urip ana ing panggon liyané. Wit iki uripé nyamping lan bisa dhuwur nganti tekan 0,2-1 mèter. Godhong saka wit iki mbentuk bunder endhog, wernané ijo kang kasusun nyirip selingan. Dawané godhong sakiwa-tengené 2–6 cm, ambané 1–3 cm, lan pang lan godhongé duwé kandhutan lateks kang wernané putih. Kembangé aksial (metu saka ketiak daun). Kelopak saka kembangé cilik, mbentuk paku. Makutha kembangé duwé wujud kang kaya trompèt, pucuké amba, wernané putih, biru, jambon utawa wungu gumantung saka kultivaré. Woh saka wit iki dhapuré silinder, pucuké lancip, ana rambuté, dawané udakara 1,5 - 2,5 cm, lan wijiné ana akèh.

Kandhutan 
Tuwuhan hérba iki ngandhut komponèn antikanker, ya iku alkaloid kaya ta vincaleukoblastine, leurocristine, leurosin, vinkadiolin, leurosidin, katarantin. Alkoloid duwé khasiat hiplogonik (kanggo ngudhunaké kadhar gula getih) kaya leurosin, katarantin, locherin, tetrahidroalstonin, vindolin, vindolinin. Oyodé ngandhut alkaloid, saponin, flavonoid, tanin.

Cathetan suku 

Apocynaceae
Wit
Wit obat
Adityawarman punika tokoh ingkang kalebet pawaris Dinasti Mauli ingkang dados panguwaosipun Karajan Malayu ingkang nalika samanten punjeripun ing Kutha Dharmasraya, lan saking manuskrip pangukuhanipun panjenenganipun dados panguwaosipun Malayapura utawi Kanakamedini ing warsa 1347 kanthi gelar Maharajadiraja Srīmat Srī Udayādityawarma Pratāpaparākrama Rājendra Maulimāli Warmadewa, ingkang salajengipun punjering karajan punika gantos dhateng pedalaman (Minang).

Asal-usulipun 
Adhedhasar Prasasti Kuburajo, Adityawarman inggih punika putranipun Adwayawarman. Sanèsipun punika, saking Prasasti Bukit Gombak dipunpratélakaken bilih Adityawarman punika putranipun Adwayadwaja. Asma ramanipun Adityawarman punika meh sami kaliyan satunggalipun punggawa (punggawa) ing Karajan Singhasari (Rakryān Mahāmantri Dyah Adwayabrahma) ingkang nalika warsa 1286 ngater Arca Amoghapasa kanggé dipundamel (kanthi dipuntatah) ing Dharmasraya minangka bebungah saking Kertanagara ratu Singhasari dhumateng Srimat Tribhuwanaraja Mauli Warmadewa ratu Malayu.

Wonten ing kitab Pararaton lan Kidung Panji Wijayakrama dipunsebataken kanthi asma Gusti Janaka ingkang gelaripun Mantrolot Warmadewa. Ibunipun gadhah asma Dara Jingga putri Karajan Malayu ing Dharmasraya. Dara Jingga kaliyan rayinipun, Dara Petak, ndhèrèk kaliyan tim èkspèdhisi Pamalayu ingkang kondur dhateng Jawa ing taun 1293. Ahli waris Kertanagara ingkang namanipun Radèn Wijaya mendhet Dara Petak minangka permaisurinipun lan bilih Dara Jingga sira alaki déwa, gadhah garwa satunggalipun "déwa" (bangsawan).

Cathetan suku

Pranala njawi 

Artikel mawa basa krama
Karajan Dharmasraya
Karajan Pagaruyung
Minangkabau
Tokoh Buddhis
Budiman Sudjatmiko (lair ing Cilacap, Jawa Tengah, 10 Maret 1970; umur  taun) inggih punika aktivis saking Parté Rakyat Demokratik ingkang salajengipun damel panjenenganipun dipunukum déning pamaréntah Ordhe ènggal lan dipunvonis 13 taun ukuman kunjara. Amargi kamenanganipun obahan dhémokrasi, Budiman namung dipunkunjara 3,5 taun kémawon sasampunipun dipunparingi amnesti déning Prèsidhen Abdurrahman Wahid ing tanggal 10 Dhésèmber 1999.<ref name="internet1">[http://budimansudjatmiko.net/profil Profil Budiman Sudjatmiko]  dipunundhuh tanggal 19 Agustus 2011)</ref>

 Karier 
Budiman sudjatmiko sampun aktif ing pirang-pirang kagiyatan dhiskusi lan organisasi wiwit lenggah ing SMP. Nalika wekdal kuliahipun ing Fakultas Ékonomi Universitas Gajah Mada, panjenenganipun naté ndhérék obahan mahasiswa. Salajengipun sadangunipun kirang langkung sekawan taun, panjenenganipun ndhèrèk community organizer'' ingkang ngawontenaken prosés pambardayan pulitik, organisasi lan ékonomi ing kaum tani lan buruh perkebunan ing wewengkon Jawa Tengah lan Jawa Wétan. Amargi kegiatanipun punika, Budiman boten saged nglajengaken kuliahipun ngantos purna.
Budiman dipunkunjara amargi wonten pradugi bilih Budiman dados "dhalang" prastawa 27 Juli. Sasampunipun mlebet kunjara, Budiman lajeng kuliyah ing Universitas London kanthi mendhet jurusan Ilmu Pulitik lan Master Hubungan Internasional ing Universitas Cambridge, Inggris.
Sakonduripun dhateng Indonésia, ing taun 2004 Budiman mlebet PDI Perjuangan.

Cathetan suku

Pranala njawi 
 Situs web resmi Budiman Sudjatmiko

Artikel mawa basa krama
Lair 1970
Aktivis Indonésia
Anggota DPR 2009-2014
Tokoh Jawa Tengah
Gyūdon (牛丼, sapi, mangkuk) utawa beef bowl  iku salah siji masakan saka Jepang lan isih kalebu jinisé Donburi. Gyūdon iku wujud sega putih kang diwadhahi mangkuk, dhuwure diwènèhi irisan daging sapi pérangan weteng sapi, bawang bombay kang wis dimasak karo kecap asin lan gula. Supaya ben sedhep, ing dhuwure ditawuri asinan jahe (benishōga), campuran rempah lan lombok kang diarani shichimi, utawa diwènèhi endhog pitik mentah miturut selera.

Gyūdon asalé saka panganan kang diarani Sukiyakidon (sukiyaki donburi), mula asring tinemu gyudon kang diwènèhi shirataki kaya déné sukiyaki. Masakan Gyudon wis wiwit ana wiwit jaman Meiji.

Sajarah 
Ing jaman Meiji wis wiwit ana cikal bakale gyūdon kang diarani Gyumeshi, iku wujud sega putih samangkuk ing dhuwure diwènèhi irisan daging turahan Gyūnabe (daging sapi yang dimasak dengan kecap asin dan gula). Nalika iku, wong Jepang asring krungu wong asing ngundang asune, "Come (here)", nanging miturut keprungune wong Jepang, "come" keprungu kaya "kame" lan wong asing iku kanyana lagi ngundang asu kang jenenge Kame. Saka asu kang jenenge Kame jaréné lair sesebutan Kamechabu, chabu (panganan) kanggo si Kame wujud sega kang dicampur turahan Gyūnabe kang ora entek didhahar.

Restoran siyap saji Yoshinoya kang mbuka cabang kanthi sistem waralaba misuwurake gyūdon minangka panganan rakyat ing tengahan taun 1970-an. Panganan kang arep padha uga disajekake kanthi jeneng Gyūmeshi déning restoran waralaba liyané, kayat Yōrōnotaki, Matsuya, Sukiya lan Kōbe Ranputei.

Ing tanggal 11 Fèbruari 2004, Yoshinoya lan restoran gyūdon liyané kapeksa ora ngadol gyūdon manèh amarga kuwatir daging sapi saka Amérikah Sarékat kacemar lelara sapi gila. Parlemèn Jepang ngupaya nekakake manèh daging sapi saka Amérika wiwit sasi Mèi 2005, nanging nembé bisa ngimpor ing wulan Januari 2006.

Ing tanggal 18 September 2006, Yoshinoya ngadol Gyūdon manèh mung sadina thok, iku waé kanthi porsi kang diwatesi (1 yuta porsi kanthi jatah 1.000 porsi per restoran).

Serba-Serbi 
Ing Jepang, ana rong istilah penyajian gyūdon ing restoran Yoshinoya: Tsuyudaku lan Negidaku. Tsuyudaku tegesé sega kang diwènèhi duduh daging kang akèh, déné Negidaku tegesé sega kang diwènèhi bawang bombay kang akèh.

Pranala njaba 
 Yoshinoya America
 Everyday Japanese Cooking

Cathetan sikil 

Panganan
Sega
Olah-olahan
Budaya
Jepang
Olah-olahan Jepang
Yakitori (basa Jepang: やきとり) iku saté khas saka Jepang kang migunakaké daging pitik. Irisan daging, kulit, ati, jantung, lan rempela kang dikethok cilik-cilik saukuran saemploka pisan, disunduki nganggo sunduk pring, banjur dibakar ing sadhuwuring areng utawa gas.

Sasunduké Yakitori lumrahé mung sajinis pérangan pitik, kaya déné sasunduké Yakitori kang isiné 3 nganti tekan 5 irisan daging pitik ora tau dicampur karo potongan ati utawa jantung. Minangka variasi, uga ana Yakitoriya kang nyampuraké onclang kang dikethok rada gedhé lan jamur shiitake sajeroning sundukan Yakitori. Uga ana Yakitori kang wujud manuk gréja (Passer montanus) utawa manuk liyané kang isih wutuh tanpa dikethok-kethok.

Réstoran kang mung dodol Yakitori iku diarani Yakitoriya (Tukang Yakitori). Izakaya (bar/restoran khas Jepang) uga akèh kang ngadol Yakitori.

Ana Yakitori kang ora dibumboni lan ora diwènèhi saus nanging mung didhahar kanthi ditawuri uyah, nanging padatan Yakitori kang wis dibakar dicelupaké sajeroning saus (basa Jepang: tare) kang digawé saka kecap asin, mirin, arak, lan gula mula Yakitori rasané dadi legi semu asin. Saus lumrahé dicakaké ing sundukan daging kang ditusuk lan dibakar nganti mateng tenanan.
 hatsu (ハツ) utawa kokoro (こころ), jantung pitik
 rebā (レバー), ati
 sunagimo (砂肝), utawa zuri (ずり) rempela pitik
 tsukune (つくね), bakso daging pitik
 (tori)kawa ((とり)かわ) kulit pitik, dibakar nganti dadi kemrenyes
 tebasaki (手羽先), suwiwi pitik
 bonjiri (ぼんじり), brutu
 shiro (シロ),　usus pitik
 nankotsu (なんこつ), balung nom pitik
 toriniku, sakabehing daging putih ing sundukan

Serba-serbi 
 Ing kutha Hakodate lan Muroran, Prefektur Hokkaido, kang diarani Yakitori iku dudu saté kang digawé saka daging pitik, nanging saka daging babi. Ing kutha Muroran, Yakitori jinis Negima ora nganggo onclang, nanging bawang bombay, lan didhahar bebarengan karo mustard.
 Ing kutha Bibai, tengahing Prefektur Hokkaido, Yakitori migunakaké daging pitik nanging ora dicelupaké menyang saus lan mung dibumboni karo uyah. Sasunduké Yakitori iku uga bisa cinampurané daging pitik, kulit, lan balung nom kang diarani Motsu.
 Kutha Imabari ing Prefektur Ehime, iku kutha kang cacahé tukang Yakitori nomer loro paling akèh ing Jepang. Yakitori ing kutha Imabari ora dibakar sadhuwuring areng utawa gas, nanging ing sadhuwuring hot plate (Teppan).

Cathetan sikil 

Panganan
Daging
Budaya
Olah-olahan Jepang
Jepang
Kanker prostat ya iku lelara kanker kang ana ing prostat.Prostat ya iku salah sijiné klanjer sajeroning sistem reproduksi wong lanang. Kanker prostat bisa kadadéan amarga sèl prostat ngalami mutasi lan wiwit thukul lan ora bisa dikendalekaké. Sel iki bisa nyebar kanthi metastasis saka prostat ing pérangan awak liyané, mligi balung lan lymph node. Kanker prostat bisa nggawe lara lan angèl anggoné pipis, disfungsi erektil lan tandha-tandha liyané.

Prostat iku klanjer kang ana ing sangisoré kandung kemih wong lanang. Fungsi mligi prostat ya iku kanggo mrodhuksi cuwèran kang njaga lan nyaluraké sperma.

Prostat kerep gedhé ukurané nalika umuré 50 taun. Nalika umuré 70 taun 80% wong lanang nduwéni prostat kang gedhé. Akèh wong lanang kang umuré wis lansia kang ngalami masalah nalika nguyuh awit prostat kang ukurané gedhé. Nanging ana uga kang gedhené prostat iki uga saka thukulé kanker. Kanker prortat lumrahé nyerang wong lanang lan lumrahé kang umuré sandhuwuré 65 taun.

Tandha 
Tandha-tandhané yèn kena kanker klanjer prostat ya iku.
 Ilèn urin lemah lan mbutuhaké wektu kang suwé kanggo nguyuh.
 Ngentèni suwé lagi urin bisa metu.
 Luwih kerep nguyuh tinimbang lumrahé.
 Kerep kebelet pipis.
 Ngrasake lara ing pangkal penis utawa urin kang ana getihe. Iki lumrahé dadi tandha-tandha ing kanker prostat stadium lanjut.

Panyebab 
Panyebap kanker prostat ya iku:
 Umur kang wis tuwa.
 Riwayat kulawarga lan faktor katurunan.
 Suku bangsa. Wong lanang Asia duwé resiko kang kurang yèn kabandingaké wong lanang kang asalé saka nagara kulit ireng lan putih.
 Paparan logam cadmium.

Cathetan suku 

Kanker
Takeshi Kaneshiro (Jepang lan Cina: 金城 武, romaji: Kaneshiro Takeshi, Pinyin: Jīnchéng Wǔ);), ya iku aktor bapaké saka Ryukyu nanging ibuné saka Taiwan. Dhèwèké tau meranaké Zhuge Liang ing filem The Battle of Red Cliff (2008) lan The Battle of Red Cliff II (2009).
 Dhèwèké duwé Background unik kang nggawa akèh keuntungan kanggoné kaya keahliané migunakaké pirang-pirang basa, wiwit basa Mandarin, Jepang, Kanton, Taiwan, uga basa Inggris. Mangsa cilik Takeshi urip ing Taiwan kanthi prosès kang ora gampang. Dhèwèké ngalami akèh masalah kerana background campurané mau. Takeshi kerep didadekaké guyon ing sekolah amarga getih campurané nganti anggawe prakara ora mung ing Taiwan, nanging uga ing lingkungan Jepang. Amarga alesan iku, dhèwèké mutusaké kanggo pindhah ing Taipei American School kang luwih nyaman mungguhé.

Kaneshiro ngawiti kariré dadi bintang iklan ing mangsa rumajané. Pasuryan ngganteng lan uniké mau nggawa kesempatan emas kanthi dadi pop-star Asia wektu dhèwèké nggabung karo Taipei A&R company. Ing taun 1992, Kaneshiro ngrilis karir dadi penyanyi kanthi nggawakaké lagu-lagu Mandarin lan Kanton.

Bakat aktingé uga diwiwiti wektu olih tawanan main ing filem kanthi peran kapisané ya iku ing filem komedi Taiwan.
Malah sutradara kang diakoni kanthi internasional Wong Kar-Wai mènèhi kesempatan déning Takeshi kanggo mbintangi Chungking Express ing 1994 lan Fallen Angels taun 1995.
Peran wigati Kaneshiro uga katon nalika main ing filem liyané, kaya Lost and Found garapané Lee Chi-Ngai.

Saliyané filem-filem kang diprodhuksi ing Hong Kong, Kaneshiro uga wiwit dilirik déning prodhuser filem Jepang.
Kaneshiro duwé kasempatan mbintangi filem-filem miniseri, kaya God Please Give Me More Time taun 1998.
Film iki kagolong kontroversial kang critané cintané wong kang diweni lelara HIV AIDS.
Film ngawiti karir gemilang Kaneshiro ning Jepang, banjur ditambah karir akting ning filem-filem liyané kaya Sleepless Town taun 1998 lan Space Travelers taun 2000.
Akeh filem-filem Hongkong lan Jepang diperanake kanthi apik déning Kaneshiro nganti nggawa dhèwèké ing kesuksesan.

Perané ing filem kanon the Battle of teh Red Cliff I lan II nggawa dhèwèké dadi punjul saka sadurungé,
nganti dhèwèké dikenal déning publik internasional, ora mung ing Asia.
Pasuryan ganteng lan awak atletis Kaneshiro uga narik designer label Prada, kang ndadèkaké Kaneshiro dadi model internasional kanggo merek kondhang lan duwé gengsi iki.
Nanging getih campuran lan kebangsaan uga kerep dadi masalah Takeshi.
Kaneshiro didiskualifikasi saka ajang Taiwan's Golden Horse Awards sasi Oktober 2008 amarga isih nggawa kewarganagaraan Jepang.

Film RED CLIFF utawa kang duwé judhul asli CHI BI ya iku filem gaweyané John Woo kang wis dirilis taun 2008 ning Asia.

Nanging filem kang dibintangi Takeshi Kaneshiro lan Tony Leung iki lagi lumebu ing Amérika wulan Oktober 2009  lan mbalik meruhi still foto filem kang kainspirasi saka kisah telung Karajan ing Cina Kuno.

Cathetan suku 

Aktor Taiwan
Lair 1973
Yakisoba (ソース焼きそば, sōsu yakisoba, soba goreng saus) iku mi goreng saka Jepang kang digawé saka bahan mi, kubis, jejanganan lan daging, ditambahi bumbu saus uster utawa saus yakisoba.

Bahan liyané kang ditambahaké ing yakisoba ya iku bawang bombay, wortel, benishōga (acar jahe), tenkasu, urang garing, bubuk katsuobushi, aonori (bisa uga diwènèhi nori kang wis dikethok-kethok) lan mayonès minangka penyedap. Mrica lan uyah mung dienggo kanggo mbumboni daging sadurungé digorèng.

Sanajan jenengé yakisoba (soba goreng), yakisoba nganggo mi kang wis dikukus mateng saka bahan tepung terigu, lan dudu soba kang digawé kaya mi goreng. Yakisoba bisa didhahar langsung (tanpa diwènèhi apa-apa) minangka lawuh.

Yakisoba iku panganan rakyat kang padatan sakabèhing panggonan ana kang ngadol Yakisoba ing Jepang. Asalé saka mi goreng ala Tionghoa, Chow Mein kang dimathukaké karo selera lokal. Panganan iki wiwit didol ing pasar gelap sawisé Perang Dunia II. Yakisoba banjur akèh didol ing kios-kios panganan lan ombé-ombèn kang ana ing pasisir lan misuwur minangka panganan kang didhahar sawisé langi. Sabanjuré, yakisoba wiwit didol ing kios kaki lima nalika ana ramé-ramé utawa matsuri lan misuwur nganti tekan sepréné.

Cathetan sikil

Pranala njaba 
 Resep yakisoba 

Panganan
Mi
Olah-olahan Jepang
Budaya
Jepang
Kanker kulit ya iku thukulé sèl-sèl ing kulit ing taraf ora normal. Panyebab kanker kulit béda-béda lan tingkat ganasé kanker uga béda-béda. Kanker kulit paling umum nyerang ing sèl|sèl skuamosa, basal lan melanosit. Kanker kulit lumrahé thukul ing lapisam kulit kang paling njaba ya iku epidermis, saéngga tumor (benjolan) bisa dideleng saka njaba. Kanker kulit kalebu kanker kang gampang tinemu gejalané ing stadium awal. Kanker kulit uga kalebu kanker kang duwé resiko kematian paling sithik tinimbang kanker liyané. Iki amarga kulit arang kang nganti tekan organ-organ vital kaya ta jantung, paru-paru, ginjel lan batang polo ing manungsa.
Kanker kulit bisa njalari cacat kulit lan ngrusak blegeré lan nalika ing stadium lanjut bisa mbebayani tumrap wong kang kena kanker kulit.
Ana telu jinis kanker kulit kang lumrahé nyerang manungsa ya iku karsinoma sel basal (KSB), karsinoma sel skuamosa (KSS) lan melanoma maligna (MM).

Obat 
Para èlmuwan kang kabawah Prof. Chris Shaw saka Queen’s School of Pharmacy, Inggris bisa ngidhèntifikasi loro protéin kodhok kang kena kanggo obat kanker kulit.
Loro protèin kodok waxy monkey iki bisa ngalonaké thukulé pambuluh getih lan matèni tumor kanker. Tim peneliti uga nemu yèn kodhok fire-bellied bisa ngasilké protèin kang bisa menstimulasi thukulé pembuluh getih. Jinis protèin iki malah bisa nambani lan mbiyantu pasièn mari saka tatu kanthi wektu kang luwih rikat.

Cathetan suku 

 
Penyakit Kulit
Ali Syakieb () inggih punika salah satunggaling aktor senétron Indonésia ingkang gadhah getih Arab. Ali Syakieb inggih punika adhik saking aktris Indonésia Nabila Syakieb, modhèl lan aktris ingkang sampun misuwur sadèrèngipun piyambak. Ali punika manggèn ing Bogor, amargi badhé sinau ngèngingi akting, sapanunggalipun punika, Ali taksih kuliyah S1 ing jurusan Manajemen lan taksih nglampahi sekolah juru anggegana ing Daraya Flying School.

Karir 
Karir Ali Syakieb dipunwiwiti rikala gabung kalih salah satunggalipun griya prodhuksi ingang sampun misuwur ing Indonésia, Sinemart. Kathah sinétron lan FTV ingkang dipunperanaken, nanging kariripun nembé katingal rikala piyambakipun main ing filem Serigala Terakhir ingkang dipunwedalaken ing taun 2009.

Sinétron stripping 
Sinetron stripping ingkang dipunperanaken déning Ali inggih punika:
 Alisa
 Khanza
 Hingga Akhir Waktu
 Amanah Dalam Cinta
 Mini
 Pesantren & Rock n’ Roll

Film 
 Serigala Terakhir

FTV 
FTV ingkang naté dipunperanaken déning putra angka kalih saking tigang sedhèrèk punika inggih punika:
 Mi Ayam Bakso Cinta
 Nona Jadi Satpam
 Pacar Kelima
 Pacarku Norak Sekali
 Mawar Putih untuk Pacarku

Cathetan suku 

Aktor Indonésia
Aktor filem
Artikel mawa basa krama
Anpan (あんパン utawa 餡パン) iku roti kang rasané legi kanthi isi selai kacang abang. Roti dudu panganan kang sadurungé ora biyasa didhahar wong Jepang, nanging saikii akèh jinis roti kang dadi panganan khas Jepang, kaya déné: meron-pan, kurimu-pan, jamu-pan, koshian-pan, ogura an-pan, sakura an-pan, korone, lan liya-liyané. Kaya ngono iku bisa dadi amarga wong Jepang pinter babagan nepangake tradisi panganan saka nagara-nagara liya lan diadhaptasi supaya mathuk karo selerane wong Jepang.

An-pan karipta ing taun 1874, déning wong kang duwé roti kimuraya ing kabupaten Ginza, Tokyo. Ing pisanane Kimura Yasube'e, asname wong kang duwé toko iku nyuba kanggo gawé kang mathuk karo selerane wong Jepang. Banjur jupuk ide saka manju kukus kang dadi panganan khas Jepang, banjur pungkasane bisa ngasilake roti kang lembut, manis, gampang dientukake lan mathuk karo selerane wong Jepang.

Cathetan sikil 

Panganan
Roti
Jajanan
Olah-olahan Jepang
Jepang
Kota Lama Semarang inggih punika salah satunggalipun yasan ing kitha Semarang.

Sajarahipun Kota Lama Semarang 
Kota Lama Semarang ing mangsa pamaréntah Hindia Walanda tinepang kanthi asma OUTSTAD kasebat Little Netherland. Kawasan punika kasebat amargi kawasan Kota Lama Semarang sami kaliyan kawasan Karajan Walanda.
Kota Lama Semarang dipunyasa dados pusat pamaréntah Hindia Walanda ing wewengkon Karesidenan Semarang lan sekitaripun.
Kawasan punika wiyaripun 31 hektar. Wonten 50 wangunan ingkang sampun dangu nanging taksih kiyat kang saged dipunkembangaken ing babagan kabudayan ékonomi lan kawasan konservasi.

Wewengkon Kota Lama Semarang 
Ing kawasan Kota Lama punika wonten yasan ingkang sampun dangu, inggih punika:
 Mercusuar
Mercusuar dipunyasa taun 1884. Mercusuar dipunyasa kanggé biyantu mujudaken kitha Semarang dados kitha Pelabuhan déning pamaréntah kolonial kanggé ekspor gendhis.
Ing abad XIX Indonésia kang taksih gadhah asma Hindia Walanda inggih punika dados no 2 ingkang ngasilaken gendhis ing donya. Wangunan mercusuar punika kados satunggal ing Jawi Tengah.
 Stasiun KA Tawang
Stasiun tambak sari punika dipunyasa déning (NEDERLANDSCHE INDISCHE SPOORWEGMAATSCHARIJ) kang dipunresmekaken Gubenur Jendral MR. BARON SLOET VAN DE BEELE.
 Gréja Blenduk
Gréja Blenduk sampun gadhah umur lakung saking 200 taun, punika dados “tetenger’’ (Landmark) ing Semarang. Dumunung ing jl. Let Jend Suprapto no 32. Dipunparingi asma Gréja Blenduk amargi gadhah menara 2 lan kubah. Arsitek wangunan inggih punika HPA DE WILDE lan WWESTMAS. Gréja punika gadhah peran kanggé pangembangan agami Kristen.
 Lan Sapanunggalipun.

Cathetan suku 

Wangunan Sajarah
Wisata
Rizky Hanggono . Ing donyaning hiburan Indonesia, Rizky Hanggono dikenal dadi aktor filem. Rizky miwiti aktingé ing filem kanthi dadi tokoh Lando ing filem Ungu Violet nalika taun 2005. Sadurungé akting, Rizky Hanggono dadi wong kang nduwéni tugas ing mbri layar ing filem-filem TV.
Rizky Hanggono iku anak pambarep saka sadulur kang cacahé loro. Rizky iku anak saka pasangan Sutjipto (Kebumen) lan Amalia (Malang). Nalika cilik, Rizky Hanggono urip ing kutha Bandung. Sawisé wong tuwané cerai nalika umuré lagi limang taun, Rizky lan adhike manggon ing kutha Jakarta bareng karo ibu lan mbah putriné. Sawisé lulus saka SMA 28 Pasar Minggu, Rizky nutugaké kuliyah ing D3 jurusan Advertising Fakultas Komunikasi Universitas Indonesia. Rizky Hanggono iku tunggal angkatan karo Tere. Rizky iku seneng marang musik rock klasik.
Sawisé kuliyah, Rizky banjur kerja ing tata artistik ing salah sijiné perusahaan filem. Ing kéné iki, Rizky wiwit akting.
Wiwitane Rizky kerja dadi staf artistik filem Tusuk Jelangkung lan Buruan Cium Gue ing taun 2001. Saliyané iku, Rizky uga kerja dadi storyboard ing filem Bangsal 13. Nalika taun 2005, Rako Prijanto sutradara Ungu Violet banjur ngajak Rizky akting. Rizky banjur akting karo aktris Dian Sastrowardoyo. Saka filem Ungu Violet iki, jeneng Rizky banjur misuwur.
Sawisé main dadi tokoh Lando, Rizky banjur main ing filem Dealova (2005) lan Jomblo (2006). Akting Rizky dadi tokoh Olip ing filem Jomblo langsung nggawé jenengé misuwur.

Kauripan pribadi 
Rizky Hanggono nikah karo Roro Waheswariawati nalika tanggal 9 September 2007.

Cathetan suku 

Kelahiran 1980
Aktor Indonésia
Native Deen inggih punika salah satunggalipun grup band rap muslim saking Amérikah Sarékat. Band punika gadhah tiga personel inggih punika:
 Joshua Salam
 Naeem Muhammad
 Abdul-Malik Ahmad
Native Deen dipunbentuk amargi badhé syiar agami Islam nganggé tembang. Asma Native Deen punika dipundamel saking campuran basa Arab lan basa Inggris.

Sajarah Dipunbentuk Native Deen 
Native Deen miwiti karir saking nembang piyambak ing salah satunggalipun pagelaran inggih punika ‘’Camping Muslim Youth of North America (MYNA)’’. Sesampunipun punika katiga personel Native Deen sareng- sareng damel grup Native Deen ugi kanggé syiar agami Islam.

Karir 
Native Deen miwiti saking rekaman ing taun 2000, sesampunipun punika Native Deen pindah saking Midwest ing Washington DC. Ing taun 2005 Native Deen nembé damel album kang no satunggal. 2 taun sesampunipun punika damel album kaping kalih. Native Deen saged terkenal amargi acara radio ingkang gadhah tema On The Scene with ‘’Native Deen’’ kang dipunsiaraken ing Islamic Brodcasting Network (IBM) website.
Native Deen sampun tour ing nagara- nagara inggih punika Amérika, Turki, Dubai, Mesir, ngantos Palestina. Piyambaipun sampun gadhah Mahabba Award 2006.
Sapanunggalipun punika Native Deen kolaborasi kaliyan Tabib Qiu saking Soul Id ingkang nembé konser ing America Pasific Place, Jakarta. Native Deen gadhah impian kanggé saged nembang nganggé basa Indonesia.

Cathetan suku 

Band Islami
Penyanyi Internasional
Rapper
Armada Band inggih punika salah satunggalipun nama ing indhustri tembang Indonésia. Senaos nembé, nanging personil saking Armada sampun dangu ing indhustri tembang Indonésia. Dipunbentuk ing taun 2007, ngantos nama Kertas Band ing Jakarta sampun damel album ing taun 2008 Balas Dendam ngantos hits Gagal Bercinta. Saking tembang punika Kertas saged wonten ing posisi inggil ing radhio- radhio Indonésia. Sesampunaipun dados Armada, band punika gadhah aliran tembang Melancholic Pop. Aliran punika dipunpendhet saking band kados The Beatles, Queen, The Police lan band- band dangu Internasional sapanunggalipun.

Personil 
Personil Armada Band inggih punika:
 Andit ing Drummer
 Rizal dados vokal
 Endra ing Bass
 Mai ing Gitar
 Radha ing Gitar

Ing taun 2009, Armada Band damel album kaping kalih kang gadhah irah-irahan Hal Terbesar ngantos tembang hits Buka Hatimu.. Rizal ingkang dados vokalis sampun gadhah The Best Vocalist Festival Cyber Tech ing Univèrsitas Bina Dharma 2004. Sapanunggalipun punika Reza dados 3 ingkang saé piyambak ing Dream Band 2005, kanggé tlatah Jakarta lan Bandung

Cathetan suku 

Grup musik Indonésia
Artikel mawa basa krama
Bae Yong Joon (배용준, (), dhèwèké
iku aktor Koréa Kidul kang kondhang amarga mainaké peran ing filem-filem drama. Penggemaré nyebut dhèwèké mawa singkatan BYJ, nanging penggemar ing Jepang ngundang nganggo undangan kurmatan .

Dhèwèké miwiti kariré ing donya seni peran lumantar filem kang judhulé PPILKU kang dirilis ing taun 2004. Saka peran iki, Bae Yong Jun nuli olèh tawaran kanggo mbintangi peran ing filem drama kaya ta SALUT D'AMOUR lan SIX STEPS TO SEPARATION. Nanging nembé lumantar perané ing filem SUNNY PLACE OF THE YOUNG, aktor iki olèh sorotan saka para kritikus filem. Kasuksèsan peran iki agawé dhèwèké olèh tawaran kanggo main ing filem "FIRST LOVE" kang agawé dhèwèké tambah kondhang.

Sawisé sempet mutusaké kanggo ninggal donya peran kanggo nerusaké pendhidhikané ing Sung Kyun Kwan University, Bae Yong Jun akiré bali manèh ing donya filem lan mbintangi filem sérial tivi "HOTELIER". Jeneng Bae Yong Jun iku malah kondhang kanthi internasional nalika dhèwèké mainaké peran ing filem kang judhulé "WINTER SONATA". Film iki uga kang akiré agawé pambukan anggoné dhèwèké mainaké filem-filem Koréa kanggo nembus pasar Jepang.

Wis nganti ana limalas filem kang tau dibintangi dhèwèké, Bae Yong Jun akiré bisa olèh bebungah. Dhèwèké olèh bebungah ora kurang saka sepuluh bebungah, kaya ta saka ajang KBS, Bak Sang, Blue Dragon lan MBC.

Ing taun 2011, Bae Yong Jun kang mbintangi filem DREAM HIGH, nekani konsèr ing Jepang. Masarakat Jepang ngerti filem mau ing channel Koréa KBS2TV, lan ditayangaké ing Jepang diputer déning stasiun tivi DATV.

Tanggal 14 Maret 2011, Bae Yong Jun nyumbang 1 milyar won utawa 72 yuta yèn ($900.000 USD) kanggo mbantu para kurban bencana ing Jepang. Sumbangan iku ora bisa diomong sithik, dhuwit iku bakal diwènèhaké marang Kepala Japan Tourism Agency, kang dienggo kanggo organisasi kang nyambut gawéné mulihaké pasca bencana.

Cathetan sikil 

Aktor Koréa Kidul
Lair 1972
Bhagyashree (Marathi: भाग्यश्री), (Marathi: भाग्यश्री पटवर्धन), iku aktris saka India. Bapaké iku pamimpin Sangli kang asmané H.H. Meherban Shrimant Raja Vijaysinhrao Madhavrao Patwardhan. Jeneng jangkep saka Bhagyahree ya iku Shrimant Rajkumari Bhagyashree Raje Patwardan. Dhèwèké kang jenengé anak tuwa dhéwé saka telung sadulur kang kabèh jenengé wanita. Bhagyashree urip bebrayanan karo kanca kang jeneng ciliké Himalay Dassani lan duwé anak telu. Dhèwèké lan garwané mau iku dadi promotor ing perusahaan médhia kang jenengé Shrishti Entertainment.

Karir 
Baghyashree miwiti kariré ing donya panglipur nalika mainaké peran ing sérial tivi bebarengan karo Kachhi Dhoop. Sérial iki adhaptasi saka Little Woman gawéan Louisa Mary. Ora mung iku, dhèwèké uga mbuktèkaké kamampuané ing bab akting kanthi mainaké peran ing filem kang judhulé Honi Anhoni lan Miya Biwi Ke.
Film Maine Pyar Kiya kang tau dibintangi dhèwèké bebarengan karo Salman Khan ing taun 1989 dadi puncaking kasuksèsané. Dhèwèké uga tau mainaké filem kang judhulé Maha Sangram bebarengan karo Salman Khan. Sawisé urip bebrayanan, Baghyashree mbintangi filem kang judhulé : Peepat's Qaid Main Hai Bulbul, K.C. Bokadia's Tyagi lan Payal. Ing katelu filem-filem mau, dhèwèké bebarengan karo garwané dhéwé.

Sawisé sempet cuti, akiré Baghyashree bali manèh ing donya tivi lan mainaké peran bebarengan karo Aandhi Jasbaton Ki. Ing filem mau, dhèwèké akting dadi pulitisi. Dhèwèké uga mainaké peran ing sérial komèdhi kang judhulé Didika Dulha. Baghyashree nggawé filem debuté ing Marathi Films ing komèdhi romantis kang judhulé Zhak Marli Baiko Keli ing sasi Juni 2009.

Film 
Film-filem kang tau diperanaké déning Bhagyashree Patwardhan:

 1989 : Maine Pyar Kiya
 1990 : Ghar Aaya Mera Pardesi
 1992 : Paayal
 1992 : Tyaagi
 1992 : Qaid Mein Hai Bulbul
 1997 : Ammavra Ganda
 2003 : Maa Santoshi Maa
 2005 : Uthaile Ghoonghta Chand Dekhle
 2006 : Humko Deewaa Kar Gaye
 2007 : Janani
 2009 : Zhak Marli Bayko Keli (Marathi)

Sérial tivi 
Sérial tivi kang tau dibintangi Bhagyashree Patwardhan:
 Kachchi Dhoop
 Jaan...Radha
 Didi Ka Dulha
 Kaagaz Ki Kasti...Aarti
 Jhalak Dikhhla Jaa 3

Cathetan sikil 

Aktris India
Lair 1969
Bipasha Basu ( , Bengali: বিপাশা বসু; ), dhèwèké iku aktris Bollywood, saka India. Kariré ing donya hiburan kang nggawé jenengé kondhang
iku ora sengaja dijajal liwat donya modhèl dadi pagawéyan tambahané, amarga sabeneré Bipasha kang akrab diundang Bips iki rencanané bakal njupuk pendhidhikan kadhokteran. Pasuryané kang ayu lan postur awaké kang dhuwur njurung kanggo kariré ing donya hiburan.

Dhèwèké menangaké kontès supermodhèl Ford Godrej Cinthol nalika taun 1996. Kamenangan iki dadi gerbang anggoné dhèwèké maju lan suksès ing donya modhèl ing umur 17 taun. Bips uga nyoba nyemplung ing donya filem mèluni dhebuté ing "ABBAS MUSTAN'S AJNABEE" kang dibintangi bebarengan karo aktor, Akshay Kumar, Bobby Deol, lan Kareena Kapoor. Film sawisé iku dhèwèké mainaké peran ing filem kang judhulé "TELUGU" lan "RAAZ" ing taun 2002.

Bips olèh bebungah dadi aktris anyaran paling apik ing ajang "Filmfare Awards" liwat filem kang judhulé "RAAZ".

Ora mung iku, Bips uga dadi modhèl vidhéo klip. Bips mbintangi lagu "Sonu Nigam, Tu". Bips uga dadi bintang utama ing vidhéo klip "Stolen" penyanyi Inggris kang lairé ing India, Jay Sean. Ora mung iku, panampilané ing lagu "Beedi", soundtrack filem "OMKARA" nggawé dhèwèké tambah kondhang.

Ayuné Bips kang èksotis nggawé kalawarti Inggris, "Eastern Eye" njuluki dhèwèké dadi artis paling sèksi seAsia ing taun 2005 lan 2007.

Bips iku artis kang ora seneng gonta -ganti pacangan. Sawisé dhèwèké njalin kasih karo Dino Morea, aktor enom anyaran, Bips uga tau duwé gayutan karo aktor gagah, John Abraham, kang tau dadi lawan mainé ing filem. Padahal mbiyèné Publik India tepung karo pasangan mau dadi pasangan super amarga gayutané kang suwé.

Cathetan sikil 

Aktris India
Lair 1979
Bruce Lee (jeneng lair Lee Jun-fan; )

Dhèwèké kondhang dadi aktor aktion legendaris China kang populer amarga filem-filem silaté.
Meski ngono iku, Lee lair ning San Francisco, California, Amérikah Sarékat, lan gedhené ning Hong Kong.
Ora namung dadi aktor, Lee uga dadi prodhuser filem, kang mproduksi filem-filem Hongkong,
Ora namung kondhang dadi master kung fu lan penulis buku.

Priya kang uga duwé jeneng Li Xiaolong iki, uga mèlu lan njegur ing donya akting awit dhèwèké isih cilik,
ning endi bapaké uga dadi juru main opera kang sok ngajak dhèwèké main ing pangging.
Nganti umur 18 taun, dhèwèké wis mbintangi 20 filem.
Ning filem-filem kondhang kang dibintangi dhèwèké kaya ta filem kang judhulé WAY OF THE DRAGON, ENTER THE DRAGON, FIST OF FURY, THE GREEN HORNET, lan liya-liyané.

Ora namung filem kang dhèwèké ripta, dhèwèké iku aktor kang nempuh ngèlmu filsafat sasuwené kuliyah mau
uga anduwweni gawéan nulis buku.
Buku-buku kang diripta déning dhèwèké ya iku Chinese Gung-Fu: The Philosophical Art of Self Defense (Bruce Lee's first book) lan
The Tao of Jeet Kune Do (Published posthumously).
Ora namung ngeripta buku babagan seni bela dhiri kang dhèwèké dijengengi Jeet Kune Do, kang dipadukaké
karo ngèlmu bela diri, fisika lan ajaran tao kang sasuwené iki disinauni déning dhèwèké.

Lee kang tau lumebu ning 100 Most Important People of the Century versi majalah TIME iku tilar donya kanthi cara sing isih dadi pitakonan.
Garwa saka Linda Lee iku tilar donya ing Hong Kong, nalika nyiapaké filem GAME OF DEATH.

Prediksi bab tilar donyané uga warna-warna, wiwit saka lelara kang ora dideteksi sadurungé nganti amarga usada kang dikonsumsi déning Bruce Lee.
Nanging sadurungé dhèwèké ngombé obat Analgesic (obat kang ngilangaké nyeri) kang diwènèhaké déning kolegané kang jenengé, Betty Ting Pei, kamangka dhèwèké iku alergi karo obat mau.
Dhèwèké tilar donya ing umur 32 taun, ya iku ing taun 1973.
Ing taun 2010 kisah uripé bakal digawé filem kanthi judhul 'BRUCE LEE, MY BROTHER'.

Cathetan suku 

 

Aktor Hong Kong
Lair 1940